biswa921/hiwiki-latest-pages-articles-raw huggingface dataset:
मीम

अंगूठाकार|रिचर्ड डॉकिंस, जिन्होंने मीम शब्द को गढा था
मीम (अंग्रेजी: meme), एक विचार, व्यवहार, या शैली है जो किसी संस्कृति के भीतर एक व्यक्ति से दूसरे व्यक्ति को अंतरित होता है। जहाँ एक जीन जैविक जानकारियों को संचारित करता है वहीं एक मीम, विचारों और मान्यताओं की जानकारी को संचारित करने का काम करता है। 

मीम एक सैद्धांतिक इकाई है जो सांस्कृतिक विचारों, प्रतीकों या मान्यताओं आदि को लेखन, भाषण, रिवाजों या अन्य किसी अनुकरण योग्य घटना के माध्यम से एक मस्तिष्क से दूसरे मस्तिष्क में पहुँचाने का काम करती है। मीम की अवधारणा के समर्थक इन्हें अनुवांशिक इकाई जीन का सांस्कृतिक समकक्ष मानते हैं, जो स्वयं की प्रतिकृति बनाते हैं, उत्परिवर्तित होते हैं और चयनात्मक दबाव के विरुद्ध प्रतिक्रिया करते हैं।

परिचय
"मीम" शब्द प्राचीन यूनानी शब्द μίμημα; मीमेमा का संक्षिप्त रूप है जिसका अर्थ हिन्दी में नकल करना या नकल उतारना होता है। इस शब्द को गढ़ने और पहली बार प्रयोग करने का श्रेय ब्रिटिश विकासवादी जीवविज्ञानी रिचर्ड डॉकिंस को जाता है जिन्होने 1976 में अपनी पुस्तक द सेल्फिश जीन (यह स्वार्थी जीन) में इसका प्रयोग किया था। इस शब्द को जीन शब्द को आधार बना कर गढ़ा गया था और इस शब्द को एक अवधारणा के रूप में प्रयोग कर उन्होने विचारों और सांस्कृतिक घटनाओं के प्रसार को विकासवादी सिद्धांतों के जरिए समझाने की कोशिश की थी। पुस्तक में मीम के उदाहरण के रूप में गीत, वाक्यांश, फैशन और मेहराब निर्माण की प्रौद्योगिकी शामिल है।
अंगूठाकार|यह एक मीम का उदाहरण है। 

मीम के विचार के समर्थकों का कहना है कि मीम जैविक विकास के अनुरूप, प्राकृतिक चयन द्वारा विकसित हो सकता है। मीम इसे भिन्नता, उत्परिवर्तन, प्रतियोगिता और विरासत की प्रक्रिया के माध्यम से करते हैं, जिनमें से प्रत्येक किसी मीम की प्रजनन सफलता को प्रभावित करती है।

मीम अपने पोषक के व्यवहार के माध्यम से फैलते है जिसे वो स्वयं अपने पोषक में उत्पन्न करते हैं। कम व्यवहृत मीम विलुप्त हो जाते हैं, जबकि दूसरे बच सकते हैं, संचारित हो सकते हैं और और उत्परिवर्तित (रूप बदलना)(अच्छे या बुरे के लिए) हो सकते हैं। जो मीम स्वयं की प्रतिकृति बना सकते हैं इस दौड़ में सफल रहते हैं। कुछ मीम प्रभावी ढंग से स्वयं की प्रतिकृति बनाने में सफल रहते हैं जबकि उनका ऐसा करना उनके पोषक के कल्याण के लिए हानिकारक साबित हो सकता है।
 
मीमों के अध्ययन के क्षेत्र को मीमेटिक्स कहा जाता है जिसकी शुरुआत 1990 के दशक में एक विकासवादी मॉडल के संदर्भ में अवधारणाओं और मीमों के संचरण का पता लगाने के लिए हुई थी। विभिन्न आलोचकों ने इस धारणा कि मीमों का अनुभवाश्रित परीक्षण किया जा सकता है को चुनौती दी है। तथापि न्यूरोइमेजिंग में हुआ विकास अनुभवजन्य अध्ययन को संभव बना सकता है।

 गैलरी  
फ़्रेमहीनफ़्रेमहीन

इन्हें भी देखें
 हिंदी मीम 
 मीमेटिक्स

श्रेणी:इंटरनेट शब्दावली
श्रेणी:संस्कृति
श्रेणी:इंटरनेट संस्कृति
यूरोपीय अंतरिक्ष अभिकरण

यूरोपीय अंतरिक्ष अभिकरण (European Space Agency या ESA;   ASE; ) 22 सदस्य देशों का अंतर सरकारी संघठन है जिसका उद्देश्य अंतरिक्ष अन्वेषण है। इसकी स्थापना 1975 में पेरिस में मुख्यालय स्थापित करने के साथ हुई। वर्ष 2018 के अनुसार ईसा के विश्वभर में सदस्यों की संख्ह्या 2200 के लगभग है। वर्ष 2021 के अनुसार ईसा का वार्षिक बजट €6.5 करोड़ है।

सन्दर्भ

बाहरी कड़ियाँ

 यूरोपीय अंतरिक्ष एजेंसी में मुक्त प्रवेश

श्रेणी:विश्व के प्रमुख अंतरिक्ष संगठन
श्रेणी:यूरोप
श्रेणी:यूरोप में विज्ञान एवं प्रौद्योगिकी
जाक्सा

जापानी वान्तारिक्ष अन्वेषण अभिकरण अथवा जापान एयेरोस्पस ऐक्स्प्लोराशन एजेंसी (जाक्सा) जापान की सरकारी अंतरिक्ष संस्था है| जाक्सा के वर्तमान स्वरुप का गठन २००३ में हुआ था। तानेगाशिमा अंतरिक्ष केंद्र जाक्सा का प्रमुख प्रक्षेपण स्थल है| यहाँ पर उपग्रहों एवं प्रक्षेपण यानों का विकास, परीक्षण एवं संचालन किया जाता है|
thumb|200px|तानेगाशिमा अंतरिक्ष केंद्र

श्रेणी:विश्व के प्रमुख अंतरिक्ष संगठन
श्रेणी:जापान
रूसी संघीय अंतरिक्ष अभिकरण

रूसी संघीय अंतरिक्ष अभिकरण या रशियन फेडरल स्पेस एजेंसी रूस का सरकारी अंतरिक्ष अभिकरण है जो की रूस में अंतरिक्ष से जुड़ी गतिविधियाँ संचालित करता है। इसे रॉसकॉसमॉस के नाम से भी जाना जाता है। रॉसकॉसमॉस का मुख्यालय मास्को में स्थित है। मुख्य मिशन नियंत्रण केंद्र कोरोलेव में है एवं कॉसमोनौट प्रशिक्षण केंद्र स्टार सिटी में स्थित है। कजाकस्तान स्थित बायकोनूर कॉसमोड्रोम में मानवीय एवं अमानवीय दोनों प्रकार की प्रक्षेपण सुविधा उपलब्ध है। उत्तरी रूस स्थित प्लेस्टेक कॉसमोड्रोम से ज्यादातर अमानवीय उड़ानों को संचालित किया जाता है। अन्तर्राष्ट्रीय अन्तरिक्ष स्टेशन में इस संगठन का महत्वपूर्ण योगदान है। सोयूज़ रॉकेट एवं प्रोटॉन रॉकेट प्रमुख प्रक्षेपण यान हैं। 

thumb|right|250px|सोयूज़ रॉकेट

श्रेणी:विश्व के प्रमुख अंतरिक्ष संगठन
श्रेणी:रूस
बच्चन सिंह

बच्चन सिंह (जन्म: 2 जुलाई 1919 जौनपुर, मृत्यु: 5 अप्रैल 2008 वाराणसी) एक हिन्दी साहित्यकार, आलोचक एवं इतिहासकार थे। हिन्दी साहित्य में बच्चन सिंह की ख्याति सैद्धान्तिक लेखन के क्षेत्र में असंदिग्ध है।Delhi Public Library's Catalog 

 जीवनी 
बच्चन सिंह का जन्म 2 जुलाई 1919 को उत्तर प्रदेश के जौनपुर जिले के भदवार ग्राम में हुआ था। उन्होंने उदय प्रताप कॉलेज तथा काशी हिन्दू विश्वविद्यालय, वाराणसी से शिक्षा प्राप्त की। विभिन्न विश्वविद्यालयों में अध्यापन किया। नागरी प्रचारिणी सभा, वाराणसी की प्रबन्ध समिति के पूर्व सदस्य एवं पदाधिकारी रहे। नागरी प्रचारिणी पत्रिका का लगभग एक दशक तक अवैतनिक सम्पादन भी किया। वाराणसी में 5 अप्रैल 2008 को पक्षाघात से उनका देहान्त हो गया।हिंदी साहित्य के पुरोधा प्रो॰बच्चन सिंह नहीं रहे

 प्रतिनिधि कृतियाँ 
आलोचना
1. क्रान्तिकारी कवि निराला -1947
2.भारतेंदु की कविता 1951
3  हिंदी नाटक-1954 
4.	रीतिकालीन कवियों की प्रेम व्यंजना-1956 
5.	बिहारी का नया मूल्यांकन-1957 
6.	समकालीन साहित्य:आलोचना को चुनौती-1968 
7.	आलोचक और आलोचना-1970 
8.	आधुनिक हिंदी साहित्य का इतिहास-1978 
9.	हिंदी आलोचना के बीज शब्द- 1983 
10.	साहित्य का समाजशास्त्र-1984
11.	भारतीय और पाश्चात्य काव्यशास्त्र का तुलनात्मक अध्ययन-1987
12.	आचार्य शुक्ल का इतिहास पढ़ते हुए- 1989,  
13.	कथाकार जैनेंद्र-1993,  
14.	हिंदी साहित्यका दूसरा इतिहास-1996
15.	कविता का शुक्ल पक्ष- 2001
16.	निराला का काव्य- 2005  
17.	उपन्यास का काव्यशास्त्र- 2008 
18.	निराला काव्य कोश- 2008
19.	महाभारत की संरचना- 2008
20.	साहित्यिक निबंध: आधुनिक दृष्टिकोण-2008
21.	बिहारी   
उपन्यास 
22.	लहरें और कगार 1960  
23.	सूतो वा सूत पुत्रोवा..1998,  
24.	पांचाली - 2001,  
कहानी 
25.	कई चेहरों के बाद (कहानी संग्रह),   
अनुवाद 
26.	महाभारत की कथा 2007, (साहित्य अकादमी पुरस्कार से सम्मानित) 
बुद्धदेव बसु की महाभारतेर कथा का बांग्ला से हिंदी अनुवाद     

 
 

 
 सन्दर्भ 

 बाहरी कड़ियाँ 
 त्रैमासिक 'अक्षर पर्व' पर बच्चन सिंह का अप्रकाशित साक्षात्कार

श्रेणी:हिन्दी साहित्यकार
श्रेणी:२००८ में निधन
श्रेणी:1919 में जन्मे लोग
श्रेणी:भारतीय हिंदी साहित्यकार
संकल्प (संस्था)

संकल्प एक अशासकीय संस्था है। इसकी स्थापना सन् १९८६ मे उन छात्रों को प्रोत्साहित करने के लिए किया गया, जो प्राशासनिक सेवायों की तैयारी करते है। संस्था कोचिंग, ट्रेनिंग और जानकारी ऐसे छात्रों को देता है। संस्था मानती है, कि जमीनी स्तर पर सरकारी नीतियों को पालन करने की जिम्मेदारी प्रशासनिक अधिकारियों पर होती है। इसलिए यह परिकल्पना की गयी कि ऐसे प्राशानिक अधिकारी तैयार हों जो कि राष्ट्र के लिए समर्पित हों, ईमानदार, जिम्मेदार एवं सामाजिक-वचनबद्धता पूरा करने वालें हो - इसी लक्ष्य को प्राप्त करने के लिए संकल्प की स्थापना की गई थी।

thumb| संकल्प संस्था जो छात्रों को प्राशासनिक सेवायों की परीक्शा लिखने में प्रोत्साहित करता है 

 सेवा सम्बंधित कार्य 
 छात्रों को देश-निर्माण के लिए सिविल-सर्विसेज परीक्षा निकालने मे सहयोग करती है। 
 भारतीय संस्कृति और विचारों के बारे मे भी बताया जाता है। जिसे वे अक्षुण रख सके।
 संस्था, छात्रों को सिविल सर्विसेज परीक्षा मे सफलता हासिल करके ईमानदार, दूर दर्शिता, दृढ निश्चय, कार्य के प्रति समर्पण और भारतीय संविधान के प्रति सजग प्रहरी की तरह काम करे, कि सीख देती है। 
 वाद-विवाद प्रतियोगिता, व्यक्तित्व विकास, योग, ध्यान, समय-बचाव के बारे मे भी बताया जाता है। 
 छात्रों को प्रसिद्द सामाजिक कार्यकर्ताओं से मिलकर उनका अनुभव सीखने का मौक़ा देता है।
 ९ वे क्लास मे बच्चों का एडमिशन, मुख्या परीक्षा और साक्षात्कार के द्वारा होता है। विज्ञान, सामान ज्ञान, अंग्रेजी के विषय मे विस्तार से पढाया जाता है। मूलभूत शिक्षा के अलावा छात्रों को सिविल सर्विसेज की तैयारी कराई जाती है। 

thumb| संकल्प संस्था छात्रों को सिविल सर्विसेज परीक्षा मे सफलता हासिल करने का प्रशिक्षण देता है

 सेवा कार्य का परिणाम 
 संस्था, कोचिंग व्यस्था उत्तरी और दक्षिणी दिल्ली के अलावा लखनऊ मे भी चलाती है जिसमे अर्थशास्त्र, राजनीति विज्ञान, भूगोल, इतिहास, विज्ञान, अदि विषयों के बारे मे प्रसिद्द शिक्षक पढाते है।
 संस्था नियमित रूप से शिविर का आयोजन स्कूल स्तर पर ९ दिनों के लिए करता है, जिसमे व्यक्तित्व विकास पर जोर दिया जाता है। इसमे छात्रों को अपने कार्य क्षेत्र के नामी-गिरामी व्यक्तियों से मिलने का मौका मिलता है, संस्था मानती है कि छात्र किताबों से ज्यादा आदर्श व्यक्तियों से मिलकर सीख सकता है।
 इसके अलावा अलग से शिविर लगाया जाता जो चार दिन का होता है जिसमे खेल, योग, ध्यान, सामाजिक गतिविधियों को प्रोत्साहित किया जाता है जो जुलाई और दिसम्बर - साल मे दो बार आयोजित होता है।
 २००८ तक संस्था से पढ़े हुए १३६० छात्रों ने सिविल सर्विसेज मे सफलता हासिल किए है। 
 २९ दिन का व्यक्तित्व विकास कैम्प का आयोजन किया जिसमे २००० छात्र लाभान्वित हुए है।
 १४ दिन का सामाजिक कैम्प का आयोजन किया गया जिसमे १७०० छात्र लाभान्वित हुए है। 
 ३,००० सिविल सर्विसेज तैयारी करने वाले छात्रों के लिए साक्षात्कार का व्यस्था किया। जिसमे १३५० छात्रों ने सिविल सर्विसेज परीक्षा मे सफलता हासिल की।
 सम्यक दृष्टि पत्रिका निकाली जाती है। 

 बाहरी कड़ियाँ 
 संक्ल्प का जालघर

श्रेणी:भारत की अशासकीय संस्थाएँ
इजरायल अंतरिक्ष अभिकरण

इजरायल अंतरिक्ष अभिकरण या इजरायल स्पेस एजेंसी इजरायल की सरकारी संस्था है जो देश में अंतरिक्ष शोध से सम्बंधित गतिविधियों का संचालन करती है| इसकी स्थापना सन १९८३ में हुई थी| शावित इजरायल का प्रमुख प्रक्षेपण यान है| इजरायल दुनिया का सबसे छोटा देश है जिसके पास स्वदेशी प्रक्षेपण क्षमताएं हैं| 
thumb|250px|शावित प्रक्षेपण यान

श्रेणी:विश्व के प्रमुख अंतरिक्ष संगठन
श्रेणी:इज़राइल
सिनेस

राष्ट्रीय अंतरिक्ष शोध केंद्र या नेशनल सेंटर ऑफ स्पेस रिसर्च (सिनेस) फ़्रांस की सरकार का एक राष्ट्रीय अभिकरण है| इसकी स्थापना सन १९६१ में हुई तथा इसका मुख्यालय पेरिस में स्थित है| यह अभिकरण गुयाना अंतरिक्ष केंद्र संचालित करता है|

श्रेणी:विश्व के प्रमुख अंतरिक्ष संगठन
श्रेणी:फ़्रांस
गूगल.ऑर्ग

thumb|right|200px|गूगल.ऑर्ग का लोगो
गूगल.ऑर्ग (google.org) गूगल द्वारा निर्मित एक लोकोपकारी परियोजना है जो जनवरी २००८ में प्रारम्भ की गई थी। इस परियोजना का उद्देश्य निर्धनता उनमूलन और वहनीय विकास का समर्थन करना है। वहनीय विकास के लिए नवीनीकरणीय ऊर्जा स्रोतों के अनुसन्धान पर निवेश किया जाएगा। गूगल ने जनवरी २००८ में निवेश और सब्सिडी पर ७.५ करोड़ डॉलर दिए थे। इस परियोजन के लिए फ़ण्डिंग गूगल के ३० लाख शेयरों से आती है जो गूगल आईपीओ द्वरा वितरित किए जाते हैं। जनवरी २००८ में इन शेयरों का कुल मूल्य १ अरब डॉलर था।

गूगल अपनी वार्षिक कमाई का १% इस परियोजना को देने पर वचनबद्ध है।

 मुख्य परियोजनाएँ 
इस संस्थापन की पाँच बड़ी परियोजनाएँ हैं:
 कोयले से सस्ती नवीनीकरणीय ऊर्जा विकसित करना।
 वैद्युतीय वाहनों के व्यवसाईकरण को बढ़ाना।
 संक्रामक रोगों और मौसम का पूर्वानुमान और उनकी रोकथाम।
 विकासशील देशों में सार्वजनिक सेवाओं, जैसे शिक्षा, स्वास्थय, जल वितरण और शोधन इत्यादि, को सूचित और समर्थित करना।
 विकासशील देशों में लघु और मध्य-आकार वाले उपक्रमों को फ़ाइनॅन्स करना।

 बाहरी कड़ियाँ 
 आधिकारिक जालस्थल 

श्रेणी:गूगल
देशबंधु गुप्ता

लाला देशबंधु गुप्ता भारत के स्वतन्त्रता संग्राम सेनानी एवं पत्रकार थे। उन्होंने लाला लाजपत राय के समाचार पत्र वंदेमातरम में संपादक के रूप में सहयोग दिया। गुप्ता ने बाल गंगाधर तिलक के लेखों से प्रभावित होकर अपना जीवन स्वतंत्रता आंदोलन के लिए समर्पित किया। साइमन कमीशन के दिल्ली पहुंचने पर उसका विरोध किया। वे अनेक बार जेल भी गए। लालाजी संविधान सभा के विशिष्ट सदस्य थे। 

उनका जन्म पानीपत में हुआ था, लेकिन उनकी कर्मभूमि दिल्ली रही। देश के विभाजन के समय लाला जी ने दिल्ली और आस-पास के क्षेत्रों में साम्प्रदायिक सदभाव बनाये रखने में महत्वपूर्ण भूमिका निभाई। दुर्भाग्य से 1951 में कलकत्ता जाते समय विमान दुर्घटना में उनका निधन हो गया।

श्रेणी:भारतीय पत्रकार
श्रेणी:स्वतन्त्रता संग्राम सेनानी
पिंपरी-चिंचवड

पिंपरी-चिंचवड (Pimpri-Chinchwad) भारत के महाराष्ट्र राज्य के पुणे ज़िले में स्थित एक नगर व नगर परिषद है। यह पुणे के महानगर क्षेत्र का भाग है। पिंपरी-चिंचवड असल में दो नगरों - पिंपरी और चिंचवड - मिलाकर बना है, जो एक ही नगरपालिका (पिंपरी-चिंचवड नगर निगम) के अंतर्गत आते हैं। यह पुणे के उत्तर-पश्चिम में स्थित है और पुणे शहर से पुराने पुणे-मुंबई राजमार्ग के द्वारा जुड़ा है।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458

 जनसांख्यिकी 
भारत की 2011 जनगणना के अनुसार इस नगर की जनसंख्या 1729320 है, जिसमें पुरुषों की संख्या 9.45 लाख और महिलाओं की संख्या 7.83 लाख है। पिंपरी-चिचवड की साक्षरता दर 87.19% है जो भारत की राष्ट्रीय साक्षरता दर 74.04% से अधिक है। पिंपरी-चिचवड की 14% जनसंख्या 6 वर्ष से कम आयु के बच्चों की है। यहां की मुख्य भाषा मराठी है लेकिन हिंदी सभी लोग समझते और बोलते हैं। यहाँ की जनसंख्या में पाकिस्तान से विस्थापित हुए सिंधियों का भी समावेश है जिन्हें देश के बंटवारे के बाद यहाँ बसाया गया था। 

 इन्हें भी देखें 
 पुणे
 पुणे ज़िला

 सन्दर्भ 

श्रेणी:पुणे ज़िला
श्रेणी:महाराष्ट्र के शहर
श्रेणी:पुणे ज़िले के नगर
*
कामकटंककटा

thumb|मूर कन्या मोरवी को न मारने के लिये देवी कामाख्या का श्री कृष्ण से अनुरोध किया जाना

कामकटंककटा (मोरवी), द्वापरयुग के प्रागज्योतिषपुर (वर्तमान असाम) के राजा दैत्यराज मूर की पुत्री थी, एवं यह देवी कामख्या की परम भक्त थी।.. दैत्यराज मूर की पुत्री होने के कारण उन्हें "मोरवी" नाम से भी जाना जाता है।.. 

ऋषि वेदव्यास द्वारा रचित स्कन्द पुराण के कौमारिका खंड में एक कथा के अनुसार जब श्रीकृष्ण ने दैत्यराज मूर का वध किया था, (ततपश्चात श्रीकृष्ण को मुरारी नाम से पुकारे जाने लगा) उसी समय मोरवी ने अपने पिता के वध का बदला लेने के लिये श्रीकृष्ण को रणभूमि में युद्ध के लिये ललकारा... एवं उनसे युद्ध करने लगी, एवं श्रीकृष्ण के प्रत्येक अस्त्र को विफल करने लगी... अंतत: श्रीकृष्ण ने मोरवी का वध करने हेतु सुदर्शन चक्र धारण कर लिया, श्रीकृष्ण के ऐसा करते ही, देवी कामाख्या प्रकट होकर श्रीकृष्ण से मोरवी का वध ना करने के लिये कहा और मोरवी को कहा कि - "हे मोरवी, यह तुम्हारे भावी श्वसुर है, अतः इनसे क्षमा याचना करके, इनका आशीर्वाद प्राप्त करो..." तत्पश्चात मोरवी ने ऐसा ही किया।.. 

कालांतर में श्रीकृष्ण के आदेशानुसार महाबली भीमसेन-हिडिम्बा के पुत्र घटोत्कच के मोरवी द्वारा नियोजित शास्त्रार्थ की प्रतियोगिता जीतने पर मोरवी का विवाह घटोत्कच से करवा दिया गया।.. कुछ समय पश्चात घटोत्कच और मोरवी को तीन पुत्र रत्नों की प्राप्ति हुई, जिनमें ज्येष्ठ पुत्र का नाम बर्बरीक रखा गया तथा अन्य दो पुत्रों का नाम अंजनपर्व और मेघवर्ण रखे गए। मोरवी ने अपने तीनों पुत्रों को सभी सद्गुण सिखाते हुए यही शिक्षा दी कि मनुष्य जीवन का प्रथम कर्त्तव्य हारे हुए जीव का सहारा बनना है।

श्रेणी:हिन्दू कथाएं
ओरंगउटान

thumb|एक हँसता हुआ बोर्नियाई ओरंगउटान
ओरंगउटान एशिया में वर्तमान युग में पाया जाने वाला अकेला वनमानुष (बड़े अकार का मानवनुमा कपि) है। यह सभी वृक्षवासी जानवरों में आकार में सबसे बड़े हैं और इनकी भुजाएँ सभी अन्य महाकपियों से (जैसे की चिम्पान्ज़ी, मनुष्य, गोरीला) लम्बी होती हैं। यह काफ़ी बुद्धिमान होते हैं और भिन्न प्रकार के औज़ार इस्तेमाल करते हैं। हर रात को यह डंडियों और पत्तों से अपने लिए एक शय्या-सी भी तैयार करते हैं। जहाँ अन्य महाकपियों के बाल ख़ाकी या काले होते हैं, वहाँ ओरंगउटानों के बाल लाल-से रंग के होते हैं।

ओरंगउटान इंडोनीशिया और मलेयशिया के जंगलों में पाए जाते हैं। इनकी दो उपजातियाँ हैं - बोर्नियाई ओरंगउटान (वैज्ञानिक नाम: पोंगो पिग्मेयस, Pongo pygmaeus) और सुमात्राई ओरंगउटान (वैज्ञानिक नाम: पोंगो ऐबेलाए, Pongo abelii)। सुमात्राई ओरंगउटान अब बहुत कम बचे हैं और इनकी नस्ल लुप्त होने का बड़ा ख़तरा है। ओरंगउटान की और भी जातियाँ हुआ करती थीं लेकिन वे अब ख़त्म हो चुकी हैं, जिन में से एक शिवापिथेकस नामक नस्ल भारत की शिवालिक पहाड़ियों में वास करती थी। 

 शब्दोत्पत्ति 
ओरंगउटान शब्द मलय भाषा से आया है और इसका अर्थ है वनमानुष (ओरंग का अर्थ "मनुष्य" और हुतन का अर्थ "जंगल" होता है)।

 आयु 
ओरंगउटान चिड़ियाघरों में 60 साल तक जीते हैं और माना जाता है के जंगलों में स्वतन्त्र रूप से यह लगभग 35 वर्षों तक जीते होंगे, हालांकि इसका पक्का अनुमान अभी तक नहीं लगाया गया है।

इन्हें भी देखें
 मानवनुमा (Hominid)
 चिंपैंजी
 बोनोबो
 आस्ट्रेलोपिथिक्स
 गोरिल्ला
 मनुष्य

 सन्दर्भ 

श्रेणी:महाकपि
श्रेणी:कपि
श्रेणी:इण्डोनेशिया के स्तनधारी
श्रेणी:एशिया के स्तनधारी
श्रेणी:हिन्दी विकि डीवीडी परियोजना
प्रघाती तरंग

प्रघाती तरंग (shock wave) (या केवल 'प्रघात') वास्तव में एक प्रगामी विक्षोभ (propagating disturbance) है। साधारण तरंग की तरह ही इसमें भी उर्जा होती है तथा यह किसी माध्यम (ठोस, द्रव, गैस व प्लाज्मा) में गमन कर सकती है। कुछ स्थितियों में यह बिना माध्यम के भी विचरण कर सकती है (जैसे विद्युतचुम्बकीय क्षेत्र के रूप में)। प्रघाती तरंगों की प्रमुख विशेषता यह है कि ये माध्यम के गुणों में असतत परिवर्तन (discontinuous change) पैदा करतीं हैं। प्रघात क्षेत्र में दाब, ताप, घनत्व में अत्यन्त तेज गति से परिवर्तन होते हैं। अधिकांश माध्यमों में प्रघाती तरंगों का वेग सामान्य तरंग के वेग से अधिक होता है।

 बाहरी कड़ियाँ 
 नासा (NASA) के ग्लेन अनुसंधान केन्द्र पर स्थित जानकारी-
 Oblique Shocks
 Multiple Crossed Shocks
 Expansion Fans
 Selkirk college: Aviation intranet: High speed (supersonic) flight
 Energy loss in a shock wave, normal and oblique shock waves
 Formation of a normal shock wave
 Fundamentals of compressible flow, 2007
 KB Free finite-element educational software to simulate shocks and detonations.

|
दाबविद्युतिकी

right|thumb|300px|दाब-विद्युत का सिद्धान्त : दबाने पर वोल्टेज पैदा होता है, और खींचने पर भी
right|thumb|300px|दाब-विद्युत बज़र : जिस आवृत्ति का वोल्टेज इसे दिया जाता है, उसी आवृत्ति पर कम्पन पैदा करता है।
कुछ ठोस पदार्थों (जैसे क्रिस्टल, सिरैमिक्स, अस्थि, डीएनए और विभिन्न प्रकार के प्रोटीन आदि जैविक पदार्थ) पर यांत्रिक प्रतिबल (स्ट्रेस) लगाने पर उन पर आवेश एकत्र हो जाता है। इसी को दाबविद्युत (Piezoelectricity) कहते हैं तथा इस प्रभाव का नाम दाबविद्युत प्रभाव (पिजोएलेक्ट्रिक इफेक्ट) है। 

दाबविद्युत के बहुत से उपयोग हैं जैसे ध्वनि के अस्तित्व का पता करना या ध्वनि उत्पन्न करना, उच्च विभव उत्पन्न करना, सूक्ष्मतुला (मामिक्रोबैलेंस), एलेक्ट्रॉनिक आवृत्ति जनित्र, गैस लाइटर आदि।

इन्हें भी देखें
गैस लाइटर

 बाहरी कड़ियाँ 
 Gautschi, Gustav H., 2002, Piezoelectric Sensorics, Springer, ISBN 3-540-42259-5,
 Fundamentals of Piezoelectrics
 Piezo motor based microdrive for neural signal recording
 History of Piezoelectricity
 Research on new Piezoelectric materials
 Piezo Equations
 Piezo in Medical Design
 Video demonstration of Piezoelectricity
 DoITPoMS Teaching and Learning Package – Piezoelectric Materials
 Piezo Motor Types

श्रेणी:संसूचक
श्रेणी:विद्युत परिघटना
२०११ मुंबई बम विस्फोट

13 जुलाई 2011 मुंबई बम विस्फोट मुंबई के तीन अलग-अलग स्थानों पर 13 जुलाई 2011 को भारतीय मानक समय के अनुसार 18:54 और 19:06 के बीच हुई तीन बम विस्फोटों की श्रृंखला को कहा जाता है। इन धमाकों में कुल 19 लोगों की मृत्यु हो गयी थी, और 130 से अधिक लोग घायल हो गए थे।

 समयरेखा और नुकसान 
thumb|एक मारुति एस्टीम कार दादर में विस्फोट द्वारा बिखर
पहली डिवाइस दक्षिण मुंबई के झवेरी बाजार में लगाया गया था और 18:54 स्थानीय समय में विस्फोट, दूसरी डिवाइस, एक छतरी के नीचे लगाया मानसून के मौसम के दौरान बारिश की एक दिन पर हुई हमलों - ओपेरा हाउस में पास, चर्नी रोड, 18:55 पर विस्फोट| तीसरे डिवाइस एक बिजली पोल पर दादर क्षेत्र में बस स्टैंड पर रखा गया जो 19:05 पर विस्फोट हुआ। 

विस्फोटों के बाद फोन लाइन जाम और संचार रह गए थे या कम से कम कुछ घंटों के लिए आंतरायिक.दिल्ली, चेन्नई, हैदराबाद और बेंगलुरु जैसे अन्य महानगरों में भी हाई अलर्ट पर रखा गया।  विस्फोटों के तुरंत बाद मुंबई पुलिस एक एसएमएस पढ़ने भेजा "बम विस्फोटों के झवेरी बाजार, दादर में रिपोर्ट कृपया सावधान रहना, घर के अंदर रहें| समाचार चैनलों को देखो."कुछ मुंबई में मोबाइल फोन प्रयोक्ताओं के लिए। घायलों की अधिकांश मुंबई में विभिन्न अस्पतालों में भर्ती कराया गया जैसे, जेजे अस्पताल, सेंट जॉर्ज अस्पताल, हरिकिसानदास अस्पताल और जीटी अस्पताल|

 सन्दर्भ 

श्रेणी:भारत में आतंकवादी घटनाएं
मोरवी (मोर्वी)

thumb|मूर कन्या मोरवी को न मारने के लिये देवी कामाख्या का श्रीकृष्ण से अनुरोध किया जाना

कामकटंककटा (मोरवी), द्वापरयुग के प्रागज्योतिषपुर (वर्तमान असाम) के राजा दैत्यराज मूर की पुत्री थी, एवं यह देवी कामख्या की परम भक्त थी।.. दैत्यराज मूर की पुत्री होने के कारण उन्हें "मोरवी" नाम से भी जाना जाता है।..

ऋषि वेदव्यास द्वारा रचित स्कन्द पुराण के कौमारिका खंड में एक कथा के अनुसार जब श्रीकृष्ण ने दैत्यराज मूर का वध किया था, (ततपश्चात श्रीकृष्ण को मुरारी नाम से पुकारे जाने लगा) उसी समय मोरवी ने अपने पिता के वध का बदला लेने के लिये श्रीकृष्ण को रणभूमि में युद्ध के लिये ललकारा... एवं उनसे युद्ध करने लगी, एवं श्रीकृष्ण के प्रत्येक अस्त्र को विफल करने लगी। .. अन्तत: श्रीकृष्ण ने मोरवी का वध करने हेतु सुदर्शन चक्र धारण कर लिया, श्रीकृष्ण के ऐसा करते ही, देवी कामाख्या प्रकट होकर श्रीकृष्ण से मोरवी का वध ना करने के लिये कहा और मोरवी को कहा कि - "हे मोरवी, यह तुम्हारे भावी श्वसुर है, अतः इनसे क्षमा याचना करके, इनका आशीर्वाद प्राप्त करो..." तत्पश्चात मोरवी ने ऐसा ही किया।..

कालांतर में श्रीकृष्ण के आदेशानुसार महाबली भीमसेन-हिडिम्बा के पुत्र घटोत्कच के मोरवी द्वारा नियोजित शास्त्रार्थ की प्रतियोगिता जीतने पर मोरवी का विवाह घटोत्कच से करवा दिया गया।.. कुछ समय पश्चात घटोत्कच और मोरवी को तीन पुत्रों की प्राप्ति हुई, जिनके नाम बर्बरीक , अंजनपर्व और मेघवर्ण रखे गए।
टेफ़्रा

200px|thumb|right|दक्षिण मध्य आइसलैंड में टेफ़्रा क्षितिज. चित्र के मध्य में मोटी और हल्के रंग की परत हेक्ला का रायोलाइट टेफ़्रा है।
टेफ़्रा, किसी ज्वालामुखीय विस्फोट के दौरान निकला एक खंडित पदार्थ है, चाहे उसका आकार, संघटन या स्थापन प्रक्रिया कुछ भी रही हो। 

ज्वालामुखी विशेषज्ञों इन वायुवाहित खंडों (जब खंड हवा में रहता है) को ज्वलखंडाश्म या पाइरोक्लास्ट भी कहते हैं। एक बार जब यह खंड जमीन गिर जाते हैं तो टेफ़्रा कहलाते हैं बशर्ते यह इतने गर्म ना हों कि किसी ज्वलखंडाश्मी शैल (पाइरोक्लास्टिक रॉक) या टफ़ पर गिर कर उसी का भाग ना बन जायें।

 सन्दर्भ 

श्रेणी:ज्वालामुखी
श्रेणी:भूपदार्थ
श्रेणी:भूविज्ञान
टफ़

thumb|200px|बांदेलियर राष्ट्रीय स्मारक, नये मैक्सिको का वेल्डेड टफ़
टफ़ (इतालवी: टूफ़ो), किसी ज्वालामुखीय उद्गार के दौरान बाहर निकली ज्वालामुखीय राख के संपिंडन से गठित शैल का एक प्रकार है। टफ़ को कभी कभी टूफा भी कहा जाता है, खासकर तब, जब इसे एक निर्माण सामग्री के रूप में इस्तेमाल किया जाता है, हालांकि टूफा भी एक अलग प्रकार का शैल है। यदि किसी शैल में टफ़ का प्रतिशत 50% से अधिक होता है तो वह शैल टफ़मय कहलाता है।
फालगुनि राय

फालगुनि राय (जन्म ७-०६-१९४५—मृत्यु ३१-०५-१९८१) (ফালগুনি রায়) बांग्ला साहित्यके भुखी पीढी (हंगरि जेनरेशन) आन्दोलन के सबसे कम उमर के प्रमुख कवि हैं जो मात्र ३६ साल के अवधि में अपने मादक्सेवन एवम बोहेमियन जीवन के कारण तरुण लेखकों में किंबदन्ति बन गये हैं। उनके जीवनकाल में वह केवल एक ही काब्यग्रन्थ नष्टो आत्मार टेलिविशन प्रकाशित किये। १५ अगस्त १९७३ के दिन वह काव्यग्रन्थ का उन्मोचन खालासिटोला में किया गया था। आलोचकों का कहना है कि वह पुस्तक का प्रकाश का साल बांग्ला सहित्य में अपनेआप एक जलबिभाजक सा है; पुस्तक के प्रकाश से बांग्ला कविता में आधुनिकता के युग समप्त हो गये। अपने जीवनकाल में उन्होने जो सारे कवितायें लिखे वह अप्रकाशित कवितायें उनके म्ररणोपरान्त कोलकाता एवम ढाका से बारबार प्रकाशित हो रहे हैं। पश्चिम बंगाल एवम बांगलादेश में उनपर बहुत सारे शोध हो चुके हैं।

 भुखी पीढी सृजनकर्मों का कापिराइट 

भुखी पीढी आंदोलनकारी उपनिवेशवादी अवधारणा नहीं स्वीकारते। युरोप-अमरिका से आये कापिराइट अवधारणा उनलोगों के क्षेत्रमें लागु नहीं होता है।

 कृतियां 

 नष्टो आत्मार टेलिविशन (१९७३)
 फालगुनि राय समग्र (२०००)
 फालगुनि रायेर सम्पूर्ण कविता (२००५)

 सन्दर्भ 
 फालगुनि राय ओ तांर कविता। समीर रायचौधुरी सम्पादित। चालिस विश्लेषकों द्वारा आलोचना। प्रकाशक हवा ४९, बांसद्रोणि, कोलकाता ७०० ०७०। (२००२)
 इन्हे भी देखें 
 मलय रायचौधुरी
 सुबिमल बसाक
 उतपलकुमार बसु
 शक्ति चट्टोपाध्याय
 अनिल करनजय
 समीर रायचौधुरी
 बासुदेब दाशगुप्ता
 देबी राय
 रबीन्द्र गुहा
 भुखी पीढी (हंगरी जेनरेशन)

 बाह्यसूत्र 

श्रेणी:बांग्ला कवि
श्रेणी:बांग्ला साहित्यकार
श्रेणी:साहित्यिक आंदोलन
श्रेणी:साहित्य
समीर रायचौधुरी

thumb|right|समीर रायचौधुरी
''समीर रायचौधुरी (१-११-१९३३) (সমীর রায়চৌধুরী) बांग्ला साहित्य के एक प्रमुख कवि, आलोचक, कहानीलेखक एवम दार्शनिक हैं। भुखी पीढी आन्दोलन के प्रथम मेनिफेस्टो घोषणाकारीयों में वह प्रधान थे। हवा ४९ साहित्यपत्र के वह सम्पादक रहे हैं। उन्होनें अंग्रेजि भाषा में भी कविता एवम कहानियों के संकलन सम्पाद्न किये हैं। उनके लिखे खुलजा सिमसिम कहानी संकलन को अधुनान्तिक कहा गया है।
 
 कृतियां 

 झर्णार पाशे शुये आचि (कविता)
 जानोयार (कविता)
 आमार भियेतनाम (कविता)
 मांसेर कस्तुरीकल्प (कविता)
 खुल जा सिमसिम (कहानियां)
 उत्तराधुनिकता 
 उत्तर-औपनिवेशिकता
 परमाप्रकृतिवाद
 पोस्टकालोनियल बेंगलि शार्ट स्टोरिज
 पोस्टकलोनियल बेगलि पोएट्रि

 सन्दर्भ 
 बोध समीर रायचौधुरी संख्या (२००९)। सम्पादक: अरुणकुमार चट्टोपध्याय। रुपनरयणपुर, बर्धमान, पश्चिम बंगाल।
 कालिमाटि समीर रायचौधुरी संख्या (२०१०)। सम्पादक: काजल सेन। जमशेदपुर, झाडखण्ड।
 समीर रायचौधुरी विश्लेष्ण (२००८)। सम्पादक: अलोक गोस्वमी। गल्पविश्व पबलिशर्स, सिलिगुडि, पश्चिम बंगाल। विश्लेषकगण: रबीन्द्र गुहा, बासव दसगुप्ता, नसेर हुसैन, मुर्शिद अलि मन्डल, डक्टर नृसिंहमुरारी दे, सुजित सरकार, मौलिनाथ विश्वास, ठाकुरदास च्ट्टोपध्याय, धीमान चक्रवर्ती, पार्थ चट्टोपाध्याय, रामकृष्ण भट्टचार्जि, अशोक तांति एवम अलोक गोस्वमी।
 वन तुलसी का गन्ध (१९८४)। फणीश्वरनाथ 'रेणु'। राजकमल प्रकाशन, दिल्लि।
 इनट्रेपिड (१९६८)। सम्पादक: कार्ल वेसनार। बाफेलो, निउ यार्क, अमरिका।
 साल्टेड फेदर्स (१९६७)। सम्पादक: डिक बाकेन। पोर्टलैन्ड, ओरेगन, अमरिका।
 हंगरी, श्रुति एवम शास्त्रविरोधी आन्दोलन (१९८६)। डक्टर उत्तम दाश, महादिगन्त पबलिशर्स, कोलकाता ७०० १४४।
 सिटि लाइटस जर्नल (१९६३)। सम्पादक: लारेन्स फेरलिंघेट्टि। सन फ्रनसिसको, अमरिका।

 इन्हें भी देखें 
 सुबिमल बसाक
 देबी राय
 मलय रायचौधुरी
 फालगुनि राय
 उतपलकुमार बसु
 शक्ति चट्टोपाध्याय
 सन्दीपन चट्टोपाध्याय
 अनिल करनजय
 सुभाष घोष
 बासुदेब दाशगुप्ता
 विनय मजुमदार
 भुखी पीढी (हंगरी जेनरेशन)

 बाह्यसूत्र 

 टाइम पत्रिका में प्रकाशित खबर
 समीर तथा अन्य सदस्य के फोटोचित्र

श्रेणी:बांग्ला कवि
श्रेणी:बांग्ला साहित्यकार
श्रेणी:साहित्यिक आंदोलन
टीपू का बाघ

right|250px|thumb|टीपू का बाघ लंदन के विक्टोरिया और एल्बर्ट संग्रहालय मे कुंजीपटल के साथ।टीपू सुल्तान का बाघ एक १८वी शताब्दी का मशीनी कला का नमूना है, जो की मैसूर राज्य के पूर्व शासक टीपू सुल्तान की सम्पत्ती है। यह एक बाघ को बर्बरतापूर्ण तरीके से एक यूरोपीय सैनिक का वध करते हुए दर्शाता है – विशिष्ट रूप से एक ब्रिटिश ईस्ट इण्डिया कम्पनी के देशी सिपाही को। यह वर्तमान समय में लंदन के विक्टोरिया और एल्बर्ट संग्रहालय मे प्रदर्शित है।

 वर्णन 
टीपू का बाघ मूल रूप से मैसूर राज्य में टीपू सुल्तान के लिए 1795 के आसपास बना था। टीपू सुल्तान ने पूर्ण तरीके से बाघ को अपने राज्य-प्रतीक के रूप में प्रयोग किया था, अपने ध्वज पर, अपने सैनिकों की वर्दी पर, बाघ रूपांकनों को अपने हथियारों पर और अपने महलों की सजावट पर।एक हत्थे को ऊपर-नीचे करने पर शेर में विभिन्न यंत्र काम करने लगते हैं। एक धौंकनी सैनिक के गले में लगी एक नली से हवा फेंकती है, जिससे एक रोने जैसी आवाज़ आती है। इससे ऐसा प्रतीत होता है के सिपाही दर्द से करहा रहा हो। हत्थे से धौंकनी से होते हुए एक यांत्रिक कड़ी द्वारा ‍‌‍‌जुडी हुई सैनिक कि बाईं बाह उठती और गिरती है। इससे उस नली का स्वरमान बदलता है। बाघ़ के सिर में लगा एक और यंत्र दो नालियों में हवा फेंकता है जिससे बाघ़ की दाहाड़ जैसी आवाज़ निकलती है। बाघ़ के पेट में हाथीदांत का बना एक छोटा कुंजीपटल छुपा है।

इसकी कुंजिओं को दबाने पर हवा ऑर्गन पईप्स की एक श्रृंखला से बाहर निकलती है। ऑर्गन की पीतल की बनी कुंजियों के विश्लेषण से यह पता चला है के वे स्थानीय निर्माण की थीं। टीपू सुलतान की राजसभा में फ़्रांसिसी शिल्पियों एवं अभ्यंताओं की मौजूदगी के कारण कई इतिहासकारों ने ये प्रस्तावित किया है के इस मशीन के बनने में फ़्रांसिसी योगदान भी था।

यह हो सकता है कि इसकी बनावट की प्रेरणा सर हेक्टर मनरो के बेटे ह्यू मनरो की मौत से मिली हो, जिन्होंने टीपू सुल्तान को एंग्लो-मैसूर जंग में हराया था और जो २२ दिसम्बर १७९२ को सौगोर द्वीप पर एक बाघ़ के हाथों मारे गए थे।

इस मशीन पर अंग्रेजों का कब्ज़ा तब हुआ जब उन्होंने चौथी एंग्लो-मैसूर जंग में टीपू सुल्तान की राजधानी स्रीरंगपटनम पर कब्ज़ा कर उन्हें ४ मई १७९९ को मौत के घाट उतारा।

 सन्दर्भ 

 बाहरी कड़ियाँ 

 टीपू का बाघ विक्टोरिया और अल्बर्ट संग्रहालय की वेबसाइट पर
 टीपू की जीवनी और मैसूर का इतिहास

श्रेणी:मैसूर राज्य
उर्वर अर्धचंद्र

thumb|उर्वर अर्धचंद्र का नक़्शा
उर्वर अर्धचंद्र (fertile crescent, फ़र्टाइल क्रॅसॅन्ट) मध्य पूर्व में स्थित एक क्षेत्र है। इस क्षेत्र में अपने आसपास के इलाक़ों की तुलना में धरती उपजाऊ है और सिंचाई के लिए पानी पार्यप्त है। उर्वर अर्धचंद्र के इलाक़े में इराक़ (विशेषकर दजला (टिगरिस) और फ़ुरात (इयुफ़्रेट्स) नदियों के बीच का क्षेत्र), दक्षिण-पश्चिमी ईरान का कुछ भाग, सीरिया, लेबनान, जॉर्डन और इज़राएल शामिल हैं। कभी-कभी मिस्र में नील नदी के इर्द-गिर्द के क्षेत्र को भी इसका हिस्सा माना जाता है।

कई इतिहासकारों का मानना था के मानवी सभ्यता सबसे पहले इसी क्षेत्र में जन्मी और कृषि का आविष्कार इसी क्षेत्र में हुआ। इस इलाक़े में कई फसलों के पौधे (जैसे के जौ, गेंहू, मटर, दालें, चने, वग़ैराह) जंगली उगते हुए मिलतें हैं। यहाँ मानव के काम आने वाले कई जानवर (जैसे गाय, बकरी, भेड़, सूअर) भी मिलते थे। इसलिए समझा जाता था के खेती-बाड़ी और पशु-पालन यहीं से शुरू हुआ। लेकिन अब माना जाता है के यह अन्य स्थानों पर भी स्वतन्त्र रूप से शुरू हुआ था। फिर भी यहाँ पर 9000 ईसा-पूर्व से मानव बस्तियाँ चली आ रही हैं, इसलिए यह सभ्यता के सब से प्राचीन केन्द्रों में गिना जाता है। नगरीकरण एक सुरक्षित कृषि आधार पर निर्भर करता है। हमें अवश्य ही ध्यान देना चाहिए कि उपजाऊ अर्धचंद्राकार क्षेत्र (Fertile Crescent; लेवांट से ईरान तक चापाकार आकृति में फैला क्षेत्र) के उत्तरी पहाड़ी इलाके बहुत पहले, करीब दस हजार से आठ हजार साल पूर्व, ही खेती और पशुपालन की शुरुआत के साक्षी रहे हैं। परंतु इन इलाकों में नगरों का विकास नहीं हुआ। नगरीय विकास के लिए लोगों को दक्षिणी मेसोपोटामिया के वृहत कछारी मैदानों में आना पड़ा। यह एक क्रमिक आन्दोलन था। सबसे पहले पहाड़ी इलाकों से आधुनिक बग़दाद के इलाके के उत्तरी कछारों में, फिर बड़े पैमाने पर आबादी का कछारी मैदानों के उत्तरी हिस्से से दक्षिणी कछारों की ओर प्रवास की शुरुआत प्रारंभिक-मध्य उरुक काल (4000- 3400 बीसीई) हुई लेकिन प्रभावी रूप से इसकी पहचान प्रौढ़ उरुक काल ( 3400-3200 बीसीई) में ही हुई.

 इन्हें भी देखें 
 मध्य पूर्व

 सन्दर्भ 

श्रेणी:मध्यपूर्व
श्रेणी:हिन्दी विकि डीवीडी परियोजना
श्रेणी:भूमध्य क्षेत्र का इतिहास
बोरी बंदर

बोरी बंदर, भारत में मुंबई, की पूर्वी तट रेखा से सटा एक क्षेत्र है, जिसका प्रयोग मुंबई से आयात और निर्यात होने वाले माल के एक गोदाम के तौर पर होता था। बोरी बंदर असल में हिन्दी शब्द बोरी भंडार का ही बिगड़ा रूप है। अंग्रेजों द्वारा भंडार शब्द का उच्चारण बंडार होता था जो धीरे धीरे बंदर बन गया। कुछ लोग बंदर शब्द को बंदरगाह से भी जोड़ते हैं। कुछ भी कहें यहां पर माल को बोरों में भर कर भंडारित किया जाता था। 1850 के दशक में, ग्रेट इंडियन पेनिनसुला रेलवे ने इस क्षेत्र में एक रेलवे टर्मिनस बनाया और स्टेशन का नाम बोरी बंदर रखा गया जिसे बाद में बदलकर विक्टोरिया टर्मिनस और आजकल यह महाराष्ट्र के 17 वीं शताब्दी के राजा शिवाजी के नाम पर छत्रपति शिवाजी टर्मिनस (CSTM) के नाम से जाना जाता है। 

16 अप्रैल 1853 को ग्रेट इंडियन पेनिनसुला रेलवे ने भारतीय रेल की औपचारिक शुरुआत बोरी बंदर से ठाणे के बीच भारत की पहली यात्री रेलगाडी को चला कर की थी, जिसने इन दोनो स्टेशनों के बीच 34 किलोमीटर की दूरी तय की थी। 

 सन्दर्भ 
 
 बाहरी कड़ियाँ
पंजाब मेल

thumb|250px|12138 पंजाब मेल
पंजाब मेल, भारतीय रेल की एक एक्सप्रेस ट्रेन है जो मुंबई के छत्रपति शिवाजी टर्मिनस (CST) और फिरोज़पुर (पंजाब) के बीच चलती है।
 इतिहास 
पंजाब मेल की शुरुआत 1 जून 1912 को हुई थी। जब यह रेलगाड़ी शुरु हुई थी तब यह बल्लार्ड पियर से लेकर पेशावर तक जाती थी। यह रेलगाड़ी वेशेष रूप से ब्रिटिश अधिकारियों, सिविल सेवकों और उनके परिवारों को बंबई से दिल्ली और फिर ब्रिटिश भारत के उत्तर-पश्चिम सीमांत प्रांत तक ले जाने के लिए चलाई गयी थी। यहां वो जैसे ही पानी के जहाज से उतरते थे रेल पर सवार हो जाते थे। 1914 में इसका शुरुआती स्टेशन बदलकर विक्टोरिया टर्मिनस कर दिया गया। आज़ादी के बाद इसका गंतव्य भारत पाक सीमा पर स्थित फिरोज़पुर स्टेशन कर दिया गया।

 पंजाब मेल का सौ साल का सफर 

2012 गणतंत्र दिवस परेड में सौ वर्षो का सफर तय करने वाली पंजाब मेल को रेलवे द्वारा प्रदर्शित की गई।
पंजाब मेल देश की एकमात्र ट्रेन है जिसने सौ साल पूरे किए हैं। जहां मौजूदा पंजाब मेल को इलेक्ट्रिक इंजन और स्लीपर क्लास बोगियों से चलती है, वहीं पुरानी पंजाब मेल कोयले से चलने वाले इंजन और लकड़ी के कोच के साथ चला करती थी। पंजाब मेल को पहले पंजाब लिमिटेड के नाम से जाना जाता था। आजादी से पहले अंग्रेजों के जमाने में यह इटारसी,झांसी, ग्वालियर, आगरा, दिल्ली, अमृतसर, लाहौर और पेशावर के बीच 2496 किलोमीटर का सफर तय करती थी। शुरू में इसे केवल गोरे अंग्रेज साहबों के लिए चलाया गया था। लेकिन, 1930 से इसमें आम जनता की खातिर थर्ड क्लास के डिब्बे भी लगाए जाने लगे।

आजादी से दो साल पहले 1945 में पहली मर्तबा पंजाब मेल में वातानुकूलित बोगियों का समावेश हुआ। 1947 में स्वतंत्रता के बाद से यह ट्रेन मुंबई के छत्रपति शिवाजी टर्मिनस (पूर्व नाम विक्टोरिया टर्मिनस) से पंजाब के फिरोजपुर के बीच चल रही है। आज 24 बोगियों वाली इस ट्रेन में एसी के साथ सामान्य और स्लीपर क्लास की बोगियां भी लगती हैं। अब इसका एक तरफ का सफर 1,930 किलोमीटर का है।

 इन्हें भी देखें 
 पंजाब मेल 2137
 पंजाब मेल 2138

 सन्दर्भ 

श्रेणी:भारत में मेल रेलगाड़ियां
खलिहान

thumb|230px|अमेरिका के विस्कॉन्सिन राज्य में स्थित एक खलिहान
thumb|230px|कनाडा के किसी मैदान में खड़ा एक खलिहान
खलिहान, जिसे बाड़ा भी बोलते हैं, ऐसे स्थान या कक्ष को कहते हैं जिसमें पशु-मवेशी, खेती के औज़ार और कटी हुई फ़सल को रखा जाता है। आम तौर पर खलिहान बारिश, बर्फ़, धूप और आंधी से सुरक्षा के लिए किसी कच्ची या पक्की छत से ढके हुए होते हैं। ध्यान दें कि कुछ सन्दर्भों में खलिहान और बाड़ा केवल उस मकान को ही नहीं बल्कि उसके इर्द-गिर्द की बिना ढकी हुई ज़मीन को भी कहते हैं जहाँ फ़सल और हल वग़ैरह पड़े रहते हैं।

 अन्य भाषाओँ में 
खलिहानों को अंग्रेज़ी में "बार्न" (barn) और फ़ारसी में "अम्बार" () या "ख़िरमन" () कहते हैं।

 बनावट 
खलिहानों की बनावट क्षेत्र पर निर्भर करती है। इन्हें पत्थर, मिटटी, घास और लकड़ी सभी से बनाया जाता है। आधुनिक युग में खलिहानों का ढांचा बनाने के लिए कभी-कभी लोहे का भी प्रयोग होता है। जिन जगहों पर खलिहान घास या लकड़ी के बने होते हैं वहाँ हमेशा आग का डर रहता है, क्योंकि उस से अन्दर रखी हुई फ़सल नष्ट हो जाती है और किसान के जानवर भी मारे जा सकते हैं।

 लोक-संस्कृति में 
भारतीय उपमहाद्वीप की लोक-संस्कृति में खलिहान की छवि का बहुत महत्व है। अगर किसी के जीवन में बहुत धन-दौलत है तो कहा जाता है के उसके "अम्बार भरे हुए हैं", जो उस कृषि-जीवनी की तरफ़ इशारा है जिसमें अनाज और जानवर से भरे खलिहान ही धन-सम्पति का संकेत थे। शेर-ओ-शायरी में दिल की तुलना अक्सर एक ख़िरमन (खलिहान) से की जाती है और प्रेमिका की नज़र की तुलना बिजली या एक अंगारे से जो उसे जलाकर राख कर देती है और व्यक्ति को बरबाद कर देती है। उदहारण के लिए -
मौज-ए-दरिया जो मैं होता, तू किनारा होती
 ख़िरमन-ए-दिल पे यूँ गिरती, के शरारा होती

 इन्हें भी देखें 
 कृषि

श्रेणी:मकान
श्रेणी:कृषि
श्रेणी:हिन्दी विकि डीवीडी परियोजना
फ़ोनीशिया

thumb|फ़ोनीशिया का प्रभाव पूरे भूमध्य सागर क्षेत्र में समुद्री व्यापार के ज़रिये फैल गया
फ़ोनीशिया मध्य-पूर्व के उर्वर अर्धचंद्र के पश्चिमी भाग में भूमध्य सागर के तट के साथ-साथ स्थित एक प्राचीन सभ्यता थी। समुद्री व्यापार के ज़रिये यह 1550 से 300 ईसा-पूर्व के काल में भूमध्य सागर के दूर​-दराज़ इलाक़ों में फैल ग​ई। उन्हें प्राचीन यूनानी और रोमन लोग "जमुनी-रंग के व्यापारी" कहा करते थे क्योंकि रंगरेज़ी में इस्तेमाल होने वाले म्यूरक्स घोंघे से बनाए जाने वाले जामुनी रंग केवल इन्ही से मिला करता था। इन्होने जिस अक्षरमाला का इजाद किया उसपर विश्व की सारी प्रमुख अक्षरमालाएँ आधारित हैं। कई भाषावैज्ञानिकों का मानना है कि देवनागरी-सहित भारत की सभी वर्णमालाएँ इसी फ़ोनीशियाई वर्णमाला की संताने हैं।

 इन्हें भी देखें 
 फ़ोनीशियाई वर्णमाला
 उर्वर अर्धचंद्र

 सन्दर्भ 

श्रेणी:विश्व का इतिहास
श्रेणी:प्राचीन सभ्यताएँ
श्रेणी:हिन्दी विकि डीवीडी परियोजना
*
फ़ोनीशियाई वर्णमाला

thumb|220px|राजा किलामुवा द्वारा जारी किया गया फ़ोनीशियाई में एक फ़रमान
thumb|220px|एश्मुन धार्मिक स्थल पर राजा बोदशतार्त द्वारा लिखित पंक्तियाँ
thumb|220px|तूनिशिया से मिली फ़ोनीशियाई में लिखी बाल हम्मोन और तनित नामक देवताओं को प्रार्थना
thumb|फ़ोनीशियाई वर्णमाला
फ़ोनीशियाई वर्णमाला फ़ोनीशिया की सभ्यता द्वारा अविष्कृत वर्णमाला थी जिसमें हर वर्ण एक व्यंजन की ध्वनी बनता था। क्योंकि फ़ोनीशियाई लोग समुद्री सौदागर थे इसलिए उन्होंने इस अक्षरमाला को दूर-दूर तक फैला दिया और उनकी देखा-देखी और सभ्यताएँ भी अपनी भाषाओँ के लिए इसमें फेर-बदल करके इसका प्रयोग करने लगीं। माना जाता है के आधुनिक युग की सभी मुख्य अक्षरमालाएँ इसी फ़ोनीशियाई वर्णमाला की संताने हैं। देवनागरी सहित, भारत की सभी वर्णमालाएँ भी फ़ोनीशियाई वर्णमाला की वंशज हैं।Richard Salomon, "Brahmi and Kharoshthi", in The World's Writing Systems इसका विकास क़रीब 1050 ईसा-पूर्व में आरम्भ हुआ था और प्राचीन यूनानी सभ्यता के उदय के साथ-साथ अंत हो गया।

 वर्णमाला 
फ़ोनीशियाई वर्णमाला के हर अक्षर का नाम फ़ोनीशियाई भाषा में किसी वस्तु के नाम पर रखा गया है। अंग्रेज़ी में वर्णमाला को "ऐल्फ़ाबॅट" बोलते हैं जो नाम फ़ोनीशियाई वर्णमाला के पहले दो अक्षरों ("अल्फ़" यानि "बैल" और "बॅत" यानि "घर") से आया है।
अंगूठाकार|लैटिन वर्णमाला के साथ पत्राचार
 अक्षर नाम अर्थ ब्राह्मी देवनागरी बराबरी के अक्षर इब्रानी सिरियैक अरबी-फ़ारसी यूनानी लातिनी रूसी 20px|Aleph अल्फ़ बैल 20px|Brahmi_a अ א ܐ  α a а 20px|Beth बॅत घर 20px|Brahmi_b ब ב ܒ  Β, β B, b Б, б 20px|Gimel गम्ल ऊँट 20px|Brahmi_g ग ג ܓ  Γ, γ G, g Г, г और Ґ, ґ 20px|Daleth दॅल्त द्वार 20px|Brahmi_d द ד ܕ ,  Δ, δ D, d Д, д 20px|He हे खिड़की 20px|Brahmi_h ह ה ܗ  Ε, ε E, e Е, е, Є, є, Э, э 20px|Waw वाउ काँटा / खूँटा 20px|Brahmi_v व ו ܘ  Ϝ, ϝ, Υ, υ F, f, U, u, V, v, Y, y, W, w Ѵ, ѵ, У, у, Ў, ў 20px|Zayin ज़ई हथियार 20px|Brahmi_j ज़ ז ܙ  Ζ, ζ Z, z Ж, ж, З, з 20px|Heth ख़ॅत दीवार  ख़ ח ܚ ,  Η, η H, h И, и, Й, й 20px|Teth तॅथ़ पहिया 20px|Brahmi_th थ़ ט ܛ ,  Θ, θ Ѳ, ѳ 20px|Yodh योद हाथ 20px|Brahmi_y य י ܝ  Ι, ι I, i, J, j І, і, Ї, ї, Ј, ј 20px|Kaph काफ़ हथेली 20px|Brahmi_k क כך ܟ  Κ, κ K, k К, к 20px|Lamedh लम्द (पशुओं का) अंकुश 20px|Brahmi_l ल ל ܠ   Λ, λ L, l Л, л 20px|Mem मेम पानी 20px|Brahmi_m म מם ܡ  Μ, μ M, m М, м 20px|Nun नुन सर्प 20px|Brahmi_n न נן ܢ  Ν, ν N, n Н, н 20px|Samekh सॅम्क मछली 20px|Brahmi_s स ס ܣ / ܤ  Ξ, ξ और शायद Χ, χ शायद X, x Ѯ, ѯ और शायद Х, х 20px|Ayin अईन आँख 'अ ע ܥ ,  Ο, ο, Ω, ω O, o О, о 20px|Pe पे मुँह 20px|Brahmi_p प פף ܦ  Π, π P, p П, п 20px|Sadek त्सादे शिकार 20px|Brahmi_sha ष צץ ܨ ,  Ϻ, ϻ C, c Ц, ц, Ч, ч, Џ, џ 20px|Qoph क़ोफ़ बन्दर क़ ק ܩ  Ϙ, ϙ, शायद Φ, φ, Ψ, ψ Q, q Ҁ, ҁ, शायद Ф, ф, Ѱ, ѱ 20px|Res रोश सिर 20px|Brahmi_r र ר ܪ  Ρ, ρ R, r Р, р 20px|Sin शिन दांत 20px|Brahmi_shb श ש ܫ  Σ, σ, ς S, s С, с, Ш, ш, Щ, щ 20px|Taw तऊ चिन्ह 20px|Brahmi_t त ת ܬ  Τ, τ T, t Т, т

 इन्हें भी देखें 
 फ़ोनीशिया
 वर्णमाला

 सन्दर्भ 

श्रेणी:वर्णमाला
श्रेणी:हिन्दी विकि डीवीडी परियोजना
श्रेणी:फ़ोनीशियाई भाषा
*
श्रेणी:अब्जद लिपियाँ
२००६ एशियाई खेल

पन्द्रहवें एशियाई खेल १ दिसंबर से १५ दिसंबर, २००६ के बीच क़तर की राजधानी दोहा में आयोजित किए गए थे। इन खेलों का आयोजन करने वाला दोहा इस क्षेत्र का पहला और पूरे पश्चिम एशिया में दूसरा महानगर था। इससे पहले तेहरान में १९७४ में एशियाई खेलों का आयोजन किया गया था। 

यही वे एशियाई खेल भी थे, जिसमें एशियाई ओलम्पिक परिषद के सभी ४५ सदस्य राष्ट्रों ने भागीदारी की। युरोस्पोर्ट द्वारा इन खेलों का पहली बार यूरोप में प्रसारण किया गया। 

इस खेलों में दक्षिण कोरियाई घुड़सवार किम ह्युंग की मृत्यु की अप्रिय घटना भी हुई जब वे एक घुड़सवारी की प्रतिस्पर्धा के दौरान ही मारे गए।

 बोली लगाने की प्रक्रिया 
१२ नवम्बर २००० को २००६ के खेलों के लिए बुसान, दक्षिण कोरिया में मतदान किया गया। इस मतदान में एशियाई ओलम्पिक परिषद के ४१ सदस्यों को सम्मिलित किया और मतदान के तीन दौर हुए जिसमें प्रत्येक दौर में एक बोली लगाने वाले नगरों को बहार किया गया। पहले ही दौर के बाद, नई दिल्ली, केवल दो मतों के साथ बहार हो गई। तीन शेष प्रत्याशी नगर अगले दौर में पहुंचे और अंततः दोहा को चुना गया।

एशियाई खेल २००६ बोली लगाने का परिणामनगरदेशराउंड १राउंड २दोहाक़तर२०२२क्वाला लंपुरमलेशिया१३१३हांगकांगहांगकांग, चीन६६नई दिल्लीभारत२−

 मशाल रिले 
thumb|250x250px|दोहा एशियाई खेलों का मशाल रिले मार्ग।
मशाल रिले ८ अक्टूबर २००६ को दोहा के "फ्लेम ऑफ़ हौस्पीटेलिटी" गोल्फ क्लब से आरम्भ हुआ और १२ एशियाई देशों से होता हुआ ५५ दिन बाद पुनः दोहा पहुंचा। रिले मार्ग की कुल लम्बाई ५०,००० किमी थी जो एशियाई खेलों के इतिहास में अब तक की सबसे अधिक थी। 
मशाल रेले निम्नलिखित नगरों और राष्ट्रों से होकर गुजरा :-
 नई दिल्ली, भारत
 बुसान, दक्षिण कोरिया
 मनीला, फिलिपींस
 हिरोशिमा, जापान
 बीजिंग - गुआंगझोऊ, चीन
 मकाउ, चीन
 हांगकांग, चीन
 जकार्ता, इंडोनेशिया
 बैंकॉक, थाईलैंड
 मशाद - इसफाहन - तेहरान, ईरान
 सलालाह - मस्कट - सोहर, ओमान
 हात्ता - शारजाह‎ - दुबई - अबू धाबी, सयुंक्त अरब अमीरात
 कुवैत नगर, कुवैत
 मनामा, बहरीन

 पदक तालिका 
११६५८८६३३१६२५८५२८२१९२३५०७१७८१९९४२३२०४२८५५१३१५२६५४६१११५२२४८७१११४१५४०८१०१७२६५३९९१२११३२१० ९१०२७४६११८१७१७४२१२८७१२२७१३८०६१४१४७९४२०१५६१२११२९१६६९१६३११७६५२१३१८४६९१९१९३१३७२३२०३४३१०२१२५८१५२२२४१४२०२३२२२६२४२०२४२५१३४८२६१०२३२७०४७११२८०२६८२९०२१३३००१६७३१०१३४३२०१२३३३०१०१०१०१३५००३३३६००११००११००११कुल४२८४२३५४२१३९३

 इन्हें भी देखें 
 एशियाई खेल
 एशियाई ओलम्पिक परिषद

 बाहरी कड़ियाँ 
 आधिकारिक जालस्थल

श्रेणी:एशियाई खेल
अन्तरराष्ट्रीय ओलम्पिक समिति

अन्तरराष्ट्रीय ओलम्पिक समिति (आईओसी) ( (IOC);  (CIO)) एक अन्तर्राष्ट्रीय समिति है जिसका मुख्यालय स्विट्जरलैण्ड के लॉज़ेन में स्थित है। इसकी स्थापना पियरे डे कोबेर्टिन ने 23 जून 1894 को कि थी तथा यूनानी व्यापारी देमित्रिस विकेलस इसके प्रथम अध्यक्ष बने थे। वर्तमान समय में विश्व की कुल 205 राष्ट्रीय ओलम्पिक समितिया (एनओसी) इसकी सदस्य हैं। अंतर्राष्ट्रीय ओलंपिक दिवस 2022 का थीम "एक साथ, एक शांतिपूर्ण दुनिया के लिए" रखा गया है।

इतिहास
आईओसी की स्थापना पियरे डे कोबेर्टिन द्वारा 23 जून 1894 को की गई थी। 23 जून को प्रति वर्ष ओलंपिक दिवस के रूप में मनाया जाता है। जून 2017 तक, इसकी सदस्यता में 95 सक्रिय सदस्य, 41 मानद सदस्य, एक मानद अध्यक्ष (जैक्स रोगे)और एक सम्मान सदस्य (हेनरी किसिंजर) शामिल हैं। आईओसी दुनिया भर में आधुनिक ओलंपिक आंदोलन का सर्वोच्च शासी निकाय है। 
आईओसी हर चार साल में ग्रीष्मकालीन ओलंपिक खेल, शीतकालीन ओलम्पिक खेल और युवा ओलम्पिक खेल का आयोजन करता है। आईओसी द्वारा आयोजित पहला ग्रीष्मकालीन ओलंपिक 1896 में यूनान के एथेंस व पहला शीतकालीन ओलंपिक 1924 में फ्रांस के चेमोनिक्स में आयोजित किया था। 1992 तक ग्रीष्मकालीन और शीतकालीन ओलंपिक दोनों एक ही वर्ष आयोजित किए जाते थे।

कार्य और भूमिका
अंतर्राष्ट्रीय ओलंपिक समिति का मुख्य कार्य ओलंपिक आंदोलन को बढ़ावा देना और ओलंपिक आंदोलन का नेतृत्व करना है। 

 खेल और खेल प्रतियोगिताओं के संगठन, विकास और समन्वय को प्रोत्साहित करना और समर्थन करना;
 ओलंपिक खेलों के नियमित आयोजन को सुनिश्चित करना;
 सक्षम सार्वजनिक या निजी संगठनों और अधिकारियों के साथ सहयोग करने का प्रयास करना ताकि खेल द्वारा मानवता की सेवा और शांति को बढ़ावा मिले;
 ओलंपिक आंदोलन को प्रभावित करने वाले किसी भी प्रकार के भेदभाव के खिलाफ कार्य करना;
 पुरुषों और महिलाओं की समानता के सिद्धांत को लागू करने के दृष्टिकोण के साथ सभी स्तरों पर और सभी संरचनाओं में खेल में महिलाओं के प्रचार को प्रोत्साहित करना और समर्थन करना।

कार्यकारी बोर्ड
 पद  नाम  देश मानद अध्यक जैक्स रोगे  अध्यक्ष थॉमस बाच   उपाध्यक्ष  यू जैकिंग   जुआन एंटोनियो समरंच सैलिसिस   उगुर एर्डनर   अनीता डीफ्रंटज   कार्यकारी सदस्य  गुनीला लिंडबर्ग    वू चिंग-कुओ   जियान-फ्रैंको कास्पर   एंजेला रग्गेरियो   सर्गेई बुब्का   नग सेर मियांग   विली कल्त्चिमिट लुज़ान   रॉबिन ई. मिशेल   निकोल होएवर्टज   डेनिस ओस्वाल्ड  महानिदेशक  क्रिस्टोफ डी केपर   ये वर्तमान में है

 सन्दर्भ 

श्रेणी:ओलम्पिक खेल
ऍप्लिकेशन सॉफ्टवेयर

अनुप्रयोग सॉफ़्ट्वैर, या ऐप (app), किसी विशिष्ट कार्य के लिए प्रयुक्त कम्प्यूटर सॉफ्टवेयर कहलाता है। यह सिस्टम सॉफ़्ट्वैर से भिन्न है। जो सिस्टम सॉफ्टवेयर अन्य सॉफ़्ट्वैर पर विकसित तथा रन किए जाते हैं, अनुप्रयोग सॉफ़्ट्वैर कहलाते हैं। ये वे सॉफ़्ट्वैर होते हैं, जिनसे प्रयोक्ता कम्प्यूटर का प्रयोग वांछित उद्देश्य हेतु करते हैं। कोई भी अनुप्रयोग सॉफ़्ट्वैर सीधे हार्ड्वैर से सम्पर्क नहीं करता है। ये केवल उस प्रचालन तन्त्र को सम्पर्क करते हैं, जिसके आधार पर इनका निर्माण होता है। वर्तमान में प्रचलित कुछ प्रमुख अनुप्रयोग सॉफ़्ट्वैर नीचे तालिका में दिए है।

 अनुप्रयोग  उदाहरण शब्द संस्करण  माईक्रोसोफ्ट वर्ड,  लेखांकन  टेली (Tally), बिजी (Busy) प्रकाशन  पेजमेकर (Pagemaker) स्प्रेडशीट  माईक्रोसोफ्ट एक्सेल (Excel), लोटस (Lotus), Kingston Excel. डेटा प्रोसेसिंग  डीबेस (DBase), माईक्रोसोफ्ट एक्सेस (Access), V. Foxpro.

इन्हें भी देखें
 सॉफ्टवेयर
 कम्प्यूटर प्रोग्रामिंग

सन्दर्भ

बाहरी कड़ियाँ

Pgrip

*
श्रेणी:कम्प्यूटर तकनीक
उत्पलकुमार बसु

उत्पल कुमार बसु (३ अगस्त १९३९) (উৎপলকুমার বসু) बांग्ला सहित्य के भूखी पीढ़ी (हंगरी जनरेशन) आन्दोलन के एक प्रमुख कवि हैं। १९६० तक वह कृत्तिवास गोष्ठी के सदस्य थे। भुखी पीढ़ी आन्दोलन में योगदान के कारण उनके खिलाफ भी कोलकाता पुलिस समन निकाला था। इसके चलते उन्हे योगमाया देवी काॅलेज के प्राध्यापक के नौकरि से बरखास्त किया गया था। ततपश्चात वह विदेश चले गये एवम दस साल के लिये कविता लिखना त्याग दिया। दस साल बाद कोलकाता लौट कर उन्होने जो कवितायें प्रकाश करने लगे, साहित्य जगत में मानो तहलका मचा दिया। भुखी पीढ़ी आन्दोलन के समय लिखे उनका पोपेर समाधि को सराहा गया है।

 कृतियां 

 चैत्रे रचितो कविता (१९६१)
 पुरी सिरिज (१९६४)
 आबार पुरी सिरिज (१९७८)
 लोचनदास कारिगर (१९८२)
 खन्डोबैचित्रेर दिन (१९८६)
 श्रेष्ठो कविता (१९९१)
 सलमाजोरिर काज (१९९५)
 पोद्योसंग्रह (१९९६)
 कवितासंग्रह (१९९६)
 कहोबोतीर नाच (१९९७)
 नाइटस्कुल (१९९९)
 टुसु आमार चिन्ह्तामोणि (२०००)

 सन्दर्भ 
 योगसूत्र उतपलकुमार बसु संख्या (१९९४)। विनय घोष सम्पादित। विश्लेषक्गण: तरुण बन्दोपध्याय, जोगेन चौधुरी, प्रशान्तो माझि, अलोकरंजन दाशगुप्ता, मिहिर चक्रबोर्ती, राघव बन्दोपध्याय, बीरेन्द्रोनाथ रक्षित, उपल दत्तोगुप्ता, गौतम बसु, चैताली चट्टोपाध्याय, कालीकृष्ण गुहा एवम रंजन बन्दोपाध्याय।
thumb|left|300px|समीर रायचौधुरी एवम मलय रायचौधुरी के साथ कोलकाता में उत्पलकुमर बसु

 इन्हें भी देखें 
 समीर रायचौधुरी
 शक्ति चट्टोपाध्याय
 सुबिमल बसाक
 अनिल करनजय
 मलय रायचौधुरी
 बासुदेब दाशगुप्ता
 आलो मित्रा
 सुभाष घोष
 फालगुनि राय
 भुखी पीढ़ी (हंगरी जेनरेशन)
 सन्दीपन चट्टोपाध्याय

बाहरी कड़ियाँ

 टाइम पत्रिका में प्रकाशित संवाद
 https://web.archive.org/web/20110727021816/http://www.kaurab.com/english/bengali_poetry/Hungry-Generation/ आंदोलन के सदस्यों का फोटोचित्र]

श्रेणी:बांग्ला कवि
श्रेणी:बांग्ला साहित्यकार
श्रेणी:साहित्यिक आंदोलन
पंडित सुन्दर लाल

अंगूठाकार|सत्याग्रह
छत्तीसगढ़ के कवि एवं समाजसुधारक पंडित सुन्दर लाल शर्मा के लिये संबन्धित लेख देखें।

पंडित सुन्दर लाल कायस्थ (26 सितम्बर सन 1885 - 9 मई 1981) भारत के पत्रकार, इतिहासकार तथा स्वतंत्रता-संग्राम सेनानी थे। वे 'कर्मयोगी' नामक हिन्दी साप्ताहिक पत्र के सम्पादक थे। उनकी महान कृति 'भारत में अंग्रेज़ी राज' है।

 जन्म और जीवन 
पं. सुंदर लाल कायस्थ का जन्म  उत्तर प्रदेश के मुजफ्फरनगर जिले की गाँव खतौली के कायस्थ परिवार में 26 सितम्बर सन 1885 को तोताराम के घर में हुआ था। बचपन से ही देश को पराधीनता की बेड़ियों में जकड़े देख कर उनके दिल में भारत को आजादी दिलाने का जज्बा पैदा हुआ। वह कम आयु में ही परिवार को छोड़ प्रयाग चले गए और प्रयाग को कार्यस्थली बना कर आजादी की लड़ाई में कूद पड़े। पं॰ सुंदरलाल कायस्थ एक सशस्त्र क्रांतिकारी के रूप में गदर पार्टी से बनारस में संबद्ध हुए थे। लाला लाजपत राय, अरविन्द घोष, लोकमान्य तिलक के निकट संपर्क उनका हौसला बढ़ता गया और कलम से माध्यम से देशवासियों को आजाद भारत के सपने को साकार करने की हिम्मत दी। उनकी प्रखर लेखनी ने 1914-15 में भारत की सरजमीं पर गदर पार्टी के सशस्त्र क्रांति के प्रयास और भारत की आजादी के लिए गदर पार्टी के क्रांतिकारियों के अनुपम बलिदानों का सजीव वर्णन किया है। लाला हरदयाल के साथ पं॰ सुंदरलाल कायस्थ ने समस्त उत्तर भारत का दौरा किया था। 1914 में शचींद्रनाथ सान्याल और पं॰ सुंदरलाल कायस्थ एक बम परीक्षण में गंभीर रूप से जख्मी हुए थे। वह लार्ड कर्जन की सभा में बम कांड करने वालों में 'पंडित सोमेश्वरानंद' बन कर शामिल हुए थे, सन 1921 से 1942 के दौरान वह गाँधी जी के सत्याग्रह में भाग लेकर ८ बार जेल गए।

18 मार्च 1928 को प्रकाशित होते ही 22 मार्च को अंग्रेज सरकार द्वारा प्रतिबंधित कर दी गयी। गणेशशंकर 'विद्यार्थी' को पंडित जी से बहुत प्रेरणा मिली थी। अपने अध्ययन एवं लेखन के दौरान पंडित गणेश शंकर की भेंट पंडित सुन्दरलाल कायस्थ जी से हुई और उन्होंने उनको हिन्दी में लिखने के लिये प्रोत्साहित किया। पंडित सुन्दर लाल ने ही पंडित गणेश शंकर को 'विद्यार्थी' उपनाम दिया जो आगे चलकर उनके नाम में हमेशा-हमेशा के लिये जुड़ गया।
 
उनकी पुस्तक 'भारत में अंग्रेज़ी राज' के दो खंडों में सन 1661 ई. से लेकर 1857 ई. तक के भारत का इतिहास संकलित है। यह अंग्रेजों की कूटनीति और काले कारनामों का खुला दस्तावेज है, जिसकी प्रामाणिकता सिद्ध करने के लिए लेखक ने अंग्रेज अधिकारियों के स्वयं के लिखे डायरी के पन्नों का शब्दश: उद्धरण दिया है।

 योगदान 
पंडित सुंदरलाल पत्रकार, साहित्यकार, स्तंभकार के साथ ही साथ स्वतंत्रता सेनानी थे, वह कर्मयोगी एवं स्वराज्य हिंदी साप्ताहिक पत्र के संपादक भी रहे। उन्होंने ५० से अधिक पुस्तकों की रचना की। स्वाधीनता के उपरांत उन्होंने अपना जीवन सांप्रदायिक सदभाव को समर्पित कर दिया। वह अखिल भारतीय शांति परिषद् के अध्यक्ष एवं भारत-चीन मैत्री संघ के संस्थापक भी रहे। प्रधानमंत्री पं॰ जवाहरलाल नेहरु ने उन्हें अनेक बार शांति मिशनों में विदेश भेजा।

 कृतियाँ 
 भारत में अंग्रेज़ी राज
 How India Lost Her Freedom
 The Gita and the Quran
 विश्व संघ की ओर

 सन्दर्भ 

 
 इन्हें भी देखें 
 भारत में अंग्रेज़ी राज

 बाहरी कड़ियाँ 
 भारत में अंग्रेजी राज के रचियता पण्डित सुन्दरलाल 

श्रेणी:इतिहासकार
श्रेणी:भारतीय पत्रकार
श्रेणी:भारतीय स्वतंत्रता सेनानी
गतिक परिसर

right|thumb|300px|उच्च गतिक परिसर वाला एक दृष्य
गतिक परिसर (Dynamic range, संक्षिप्त रूप : DR या DNR) किसी चर राशि के अधिकतम एवं न्यूनतम मानों के अनुपात को कहते हैं जो किसी युक्ति, उपकरण, यंत्र या अंग द्वारा ग्रहण किये जा सकते हैं। इसे या तो अनुपात के रूप में अभिव्यक्त किया जाता है या अनुपात के लघुगणक (डेसीबेल और डबुलिंग्स) द्वारा अभिव्यक्त करते हैं। उदाहरण के लिये मानव के कान एवं नेत्र की गतिक परिसर बहुत अधिक होती है (लगभग १०० डीबी और ९० डीबी क्रमशः)। 'गतिक परिसर' का उपयोग ध्वनि, संगीत, इलेक्ट्रॉनिकी, मापन, फोटोग्राफी आदि में होता है। अधिक गतिक परिसर वाले यंत्र, उपकरण और युक्तियाँ अच्छी मानी जातीं है।

यदि कोई बहुमापी (मल्टीमीटर) कम से कम १ मिलीवोल्ट और अधिक से अधिक १००० वोल्ट का मापन कर सकता है तो कहेंगे कि इसकी गतिक परास १०००००० या १२० डीबी है। यदि कोई इलेक्ट्रानिक तुला कम से कम १ ग्राम तथा अधिक से अधिक १० किलो तौल सकती है तो उसका गतिक परिसर (१० किग्रा / १ ग्राम) = १०००० = ८० डीबी हुआ। इस तुला की विभेदन क्षमता १ ग्राम है। कोई दूसरी तुला १ मिलीग्राम न्यूनतम से लेकर १ ग्राम अधिकतम तौल सकता है तो उसकी विभेदन क्षमता बेहतर है (१ मिलीग्राम) किन्तु उसकी गतिक परिसर कम है (१ ग्राम/१ मिग्रा=१०००=६० डीबी)।

अरैखीयता, संतृप्ति (सैचुरेशन) एवं अन्य कारणों से विभिन्न युक्तियों गतिक परिसर बढ़ाना चुनौतीपूर्ण कार्य है। गतिक परिसर बढ़ाने के लिए विभिन्न क्षेत्रों में अलग-अलग तरीके अपनाए जाते हैं।

 इन्हें भी देखें
विभेदन (resolution)
सिगनल-रव अनुपात (Signal to noise ratio)
सन्दर्भ

 बाहरी कड़ियाँ 
 Audible dynamic range (online test)
 https://web.archive.org/web/20060905003034/http://history.sandiego.edu/gen/recording/dynamic.html
 https://web.archive.org/web/20090424052635/http://www.seis.com.au/TechNotes/TN200410A_SNR.html

श्रेणी:संकेत प्रसंस्करण